**ELŐTERJESZTÉS**

**Körmend Város Önkormányzata Képviselő-testülete**

**2019. május 29-i ülésére**

**Tárgy:** Víziközmű építés miatt szükséges kártalanítás megtárgyalása

Tisztelt Képviselő-testület!

Az „M8 gyorsforgalmi út Körmend – Kelet- Rábafüzes közötti szakasz” építése során víz-, illetve szennyvíz vezetékek építése is szükséges, amely beruházás 2 önkormányzati ingatlant is érint.

Az Építtető Nemzeti Infrastruktúra Fejlesztő Zrt. nevében eljáró UTIBER Közúti Beruházó Zrt (tervező) kereste meg önkormányzatunkat azzal, hogy az alábbi ingatlanokon építendő vezetékek elhelyezése miatt kártalanítási megállapodásokat készítettek elő, amelyek jóváhagyását kérik az Önkormányzattól. A közművezetékeket az Üzemeltető VASIVÍZ Zrt fogja kiépíteni. A vezetékek vízjogi létesítési engedélyében a Vas Megyei Katasztrófavédelmi Igazgatóság (eljáró hatóság) már rendelkezett a közcélú vízvezetési szolgalmi jog alapításáról, amely jog e megállapodásokban kerül rögzítésre. A kártalanítás összegét ingatlanforgalmi szakértő állapította meg.

Mindkét érintett ingatlanunk a Berki út és az Ipari u. kereszteződésénél található, telephely, illetve szántó (leendő telephely), amely ingatlanok későbbi használatát csak részben korlátozza a vezetékek elhelyezése.

Az érintett ingatlanok:

* **Körmend 3536/2 hrsz**.-ú, 9999 m2 ingatlanból **55 m2** területre közcélú vízvezetési szolgalmi jog alapítása: **vízvezeték** elhelyezésére, és a hozzátartozó biztonsági övezetre. Kártalanítás összege: **82.500.- Ft**
* **Körmend 3536/2 hrsz**.-ú, 9999 m2 ingatlanból **18 m2** területre közcélú vízvezetési szolgalmi jog alapítása: **szennyvízvezeték** elhelyezésére, és a hozzátartozó biztonsági övezetre. Kártalanítás összege: **27.000.- Ft**
* **Körmend 0838/19 hrsz**.-ú, 9241 m2 ingatlanból **30 m2** területre közcélú vízvezetési szolgalmi jog alapítása: **vízvezeték** elhelyezésére, és a hozzátartozó biztonsági övezetre. Kártalanítás összege: **18.000.- Ft**
* **Körmend 0838/19 hrsz**.-ú, 9241 m2 ingatlanból **15 m2** területre közcélú vízvezetési szolgalmi jog alapítása: **szennyvízvezeték** elhelyezésére, és a hozzátartozó biztonsági övezetre. Kártalanítás összege: **9.000.- Ft**

Kérem, hogy az előterjesztést megtárgyalni szíveskedjenek.

**HATÁROZATI JAVASLAT**

1. Körmend Város Önkormányzata Képviselő-testülete megismerte, és tudomásul veszi, hogy a Magyar Állam nevében az Építtető Nemzeti Infrastruktúra Fejlesztő Zrt az „M8 gyorsforgalmi út Körmend – Kelet- Rábafüzes közötti szakasz” építése során víz, illetve szennyvíz vezetékeket kíván lefektetni az alábbi önkormányzati tulajdonú ingatlanokon, azok alábbi területrészét érintően (m2-ben kifejezve), és az alábbi kártalanítási összeg fejében:
* **Körmend 3536/2 hrsz**.-ú, 9999 m2 ingatlanból **55 m2** területre közcélú vízvezetési szolgalmi jog alapítása: **vízvezeték** elhelyezésére, és a hozzátartozó biztonsági övezetre. Kártalanítás összege: **82.500.- Ft**
* **Körmend 3536/2 hrsz**.-ú, 9999 m2 ingatlanból **18 m2** területre közcélú vízvezetési szolgalmi jog alapítása: **szennyvízvezeték** elhelyezésére, és a hozzátartozó biztonsági övezetre. Kártalanítás összege: **27.000.- Ft**
* **Körmend 0838/19 hrsz**.-ú, 9241 m2 ingatlanból **30 m2** területre közcélú vízvezetési szolgalmi jog alapítása: **vízvezeték** elhelyezésére, és a hozzátartozó biztonsági övezetre. Kártalanítás összege: **18.000.- Ft**
* **Körmend 0838/19 hrsz**.-ú, 9241 m2 ingatlanból **15 m2** területre közcélú vízvezetési szolgalmi jog alapítása: **szennyvízvezeték** elhelyezésére, és a hozzátartozó biztonsági övezetre. Kártalanítás összege: **9.000.- Ft**
1. Körmend Város Önkormányzata Képviselő-testülete a fenti ingatlanokat érintően megajánlott kártalanítási összeget elfogadja, és felhatalmazza a Polgármestert a szükséges megállapodások aláírására.

Körmend, 2019. május 22.

**Bebes István**

**polgármester**